b'\n_START_ARTICLE_\nMarketing afiliat\n_START_PARAGRAPH_\nMarketingul afiliat este o form\xc4\x83 de marketing online care se bazeaz\xc4\x83 pe modele de plat\xc4\x83 pe performan\xc8\x9b\xc4\x83 \xc8\x99i Cost Pe Ac\xc8\x9biune (CPA)._NEWLINE_\xc3\x8en marketingul afiliat, un comerciant denumit \xc8\x99i advertiser r\xc4\x83spl\xc4\x83te\xc8\x99te unul sau mai mul\xc8\x9bi afilia\xc8\x9bi (publisher) pentru fiecare ac\xc8\x9biune efectuat\xc4\x83 pe site-ul s\xc4\x83u. O ac\xc8\x9biune r\xc4\x83spl\xc4\x83tit\xc4\x83 este o v\xc3\xa2nzare, lead, sau orice alt\xc4\x83 ac\xc8\x9biune prestabilit\xc4\x83 \xc3\xaen cadrul programului de afiliere de c\xc4\x83tre comerciant. Astfel, marketingul afiliat se mai g\xc4\x83se\xc8\x99te denumit ca marketing bazat pe performan\xc8\x9b\xc4\x83, \xc3\xaentruc\xc3\xa2t el nu include ac\xc8\x9biuni de genul Cost Pe Click (CPC) sau Cost Pe Mia de afi\xc8\x99\xc4\x83ri (CPM)._NEWLINE_Marketingul afiliat se suprapune \xc3\xaentr-o oarecare masur\xc4\x83 cu alte metode de internet-marketing, deoarece afilia\xc8\x9bii utilizeaz\xc4\x83 metode regulate de publicitate. Aceste metode includ optimiz\xc4\x83ri \xc3\xaen motoare de c\xc4\x83utare, marketing prin c\xc4\x83ut\xc4\x83ri pl\xc4\x83tite \xc3\xaen motoarele de c\xc4\x83utare, e-mail marketing, \xc8\x99i publicitate prin afi\xc8\x99area de bannere. Pe de alt\xc4\x83 parte afilia\xc8\x9bii, uneori utilizeaz\xc4\x83 metode neagreate de promovare._NEWLINE_Marketingul afiliat, utilizeaz\xc4\x83 un site pentru a trimite trafic pe altul, este o form\xc4\x83 a marketingului online, care \xc3\xaen mod frecvent este desconsiderat\xc4\x83 de comercian\xc8\x9bi. Cu toate ca motoarele de c\xc4\x83utare, e-mail-urile \xc8\x99i RSS capteaz\xc4\x83 o aten\xc8\x9bie mai mare din partea comercian\xc8\x9bilor online fa\xc8\x9b\xc4\x83 de marketingul afiliat, membrii afilia\xc8\x9bi continu\xc4\x83 s\xc4\x83 joace un rol semnificant \xc3\xaen strategiile de v\xc3\xa2nzari online.\n_START_SECTION_\nOrigini\n_START_PARAGRAPH_\nConceptul de marketing afiliat online a fost conceput, pus \xc3\xaen practic\xc4\x83 \xc8\x99i patentat de c\xc4\x83tre William J. Tobin, fondatorul PC Flowers & Gifts.'